Vita:Váci János

message: * A szócikk csonk.
* Sajnos erről a scriptorról, semmilyen más információ nincs, csak ez az egyetlen adat lelhető fel, hogy az említett művön fennmaradt a keresztneve, sajnos nem is várható, hogy bármilyen további adat felbukkanna.
* Az olasz szócikk forrása szerintem nem létezik. Az itwikibe számtalan szócikkbe egyetlen szerkesztó írta bele azt (YukioSanjo). A megadott néven, kiadóval egy hatkötetes mű található, amelynek nem az a szerzője, mint akit megadtak, és nem abban az évben került kadásra egyik kötet sem (Dizionario della pittura e dei pittori, Einaudi Editore).
* POV módon ehhez a nemlétező műhoz, szerintem úgy lett "valószínűsíthető" magyar kiadás megadva, hogy a (tévesen) megadott szerző huwiki szócikkéből találomra ki lett választva egy műve. (törlésre került a szócikkből)
* Bár magyar "festő"ről van szó, magyar források nem kerültek bele a szócikkbe.
* A magyar forrásokban az egyetlen a szerzőre utaló latin nyelvű idézet, máshogy szerepel (Scripsi iohannes in wacia 4123)
* A szócikk címe vitatható, a legtöbb forrásban, mint "János mester" említik.
* A magyar forrásokban "szerkönyv"ként  említik, az itt misekönyvnek írt művet, nem tudom ez mennyiben fedi egymást (latinul: MISSALE CUM PARTIBUS ANTIPHONALIS AURIFABRORUM FORSITAN VACIENSIUM).
* Az eredeti szócikkben nincs arról szó, hogy az céh neve "Szent Egyed" lenne ez valószínűleg félrefordítás.
* A magyar források mint "váci ötvöscéh" említik, jobb lenne ezt . az "aranyművesek" helyett.
* Mivel az itwikin megadott forrás megkérdőjelezhető, jó lenne forrást találni a  "Kolozsvári Tamással való együttműködés"re, én nem találtam ilyen forrást.
JSoos vita 2019. január 4., 11:48 (CET)
* 1. Bármelyik szócikk csonkként kezdődhet, nem törlési indok.
* 2. Nem scriptor, hanem miniátor, aki a kódex összes iniciáléját és díszítő festését készíti. A középkor corvinák előttről fennmaradt becses művészettörténeti emléke. Forrását a 4. szerint felhasználtam.
* 3. A bibliográfiát kijavítottam (az itwikin is)
* 4. A Malatinszky szívességéből kapott bibliográfiát átemelem.
* 5. Most már főként magyar források vannak benne.
* 6. A szerkönyv a misekönyv szűkebb változata, az olasz missale inkább az utóbbit jelenti.
* 7. Sant'Egidio magyarul Szent Egyed, de ez hibásan szerepelt az itwikin. Az ötvösök védőszentje Szent Eligius, ahogy Palotabarát forrása említi. A céh nevéből kivettem, az olasz cikkben se volt.
* 8. Orafo magyarul aranyműves (oro=arany). Lehet, hogy az olaszok tévednek.
* 9. A stílusuk, korszakuk azonos, lehet keresni objektív forrásokat.
Voxfax vita 2019. január 4., 13:55 (CET)
replies: text: 1. Ahogy a szakaszcím is jelzi ez a lektorálandó sablonhoz kapcsolódik majd, ha lekerül róla a törlési. Ahogy a vitalapodon is írtam már, én a törlésit lezártnak tartom.

text: 2. Ő maga nevezi magát így az egyetlen forrásban, de ettől még tény, hogy jó lenne bármilyen más adattal bővíteni a szócikket.

text: 3. Minden lehet, utána kellene nézni. Az tény hogy egyetlen kötet sem abban az időben jelent meg, és egyetlen egynek sem szerzője Ernst Gombrich. Az hogy a kiadó saját oldalán, nincs egyetlen találat sem a szerző hasonló művére, vagy címre nekem azt mutatja, ez egy rontott forrás, főleg, hogy ugyan az a szerkesztő "követte el". Mivel a szerző és a forrás címe nem egyezik, ezért a "párosítás" is rontott lehet csak.

text: 4. ?

text: 5. Én a magyar forrásokban szereplő hivatkozásokat tartom célszerűnek, vagyis így: váci ötvöscéh szerkönyve.

text: 6. Nem a szent neve kérdéses, hanem mint a szerkönyv elején látható kép jelenik meg, nem pedig ez a céh neve.

text: 7. lásd 5.

text: 8. Lehet! De inkább objektívet! 
JSoos vita 2019. január 4., 14:21 (CET)
Fentebb kijavítottam a pontokba szedett válaszaimat. Felhívom a nevezetességével szkepticizálók figyelmét, hogy az összes iniciálé és festői munka a mesteré, nem csak a címlap. Művészettörténeti unikum, amelyet a 20. század elején sikerült hazánknak visszavásárolnia nyugatról, ui. országunk a 13. század óta folyamatosan barbár pusztító és rablóhordák átjáróháza volt. Voxfax vita 2019. január 4., 21:35 (CET)
 Látom, kibővítetted a Bibliográfia szakaszt. Megkérhetlek, hogy röviden foglald össze, milyen információt találtál a cikkalanyról a Gombrich-féle művészettörténet-könyvben illetve a Dizionario della pittura e dei pittori VI. kötetében? Előre is köszönöm. Malatinszky vita 2019. január 4., 22:08 (CET)

text: Engedelmeddel felhasználtam az általad megadott forrásokat, de ugyanúgy nem volt képem az olasz szerkesztőben kételkedni, mivel mégiscsak neki jutott hamarabb eszébe a mi emberünkről cikket írni, bár volt néhány tévedés és/vagy hiányosság a munkájában. Joggal feltételezem, hogy a szerző után elfelejtette odaírni világszerte kiadott főműve címét, és a Dizionariót sem csak becsukva látta. Igaz, hogy annak meg a szerzőjét én kerestem ki. Voxfax vita 2019. január 4., 22:25 (CET)
replies: text: :Tehát ha jól értelek, nem tudod mit ír (ír-e valamit is) Gombrich a váci Iohannesről, és nem tudod mit ír a Dizionario della pittura e dei pittori VI. kötete a cikkalanyról, de betetted ezt a két könyvet a bibliográfiába, hátha megemlítik bennük a művészt. Malatinszky vita 2019. január 4., 22:34 (CET)
 (re: szerköf) Az OSZK jelzete szerepel abban a műben amit forrásként betettem ide: Magyarország festészete. A mű 1928-as a hivatkozás 1909, 1923, tehát ezek is majdnem 100 évesek. JSoos vita 2019. január 5., 12:37 (CET) (A hivatkozások egy része azok a művek, amiket te is beraktál a TMB-re.JSoos vita 2019. január 5., 12:54 (CET)
Hetet egy csapásra! – mondhatná a szabómester. Én most olyan forrást találtam, amely csak ötöt visz: bizonyítja a szócikk címének, a kezdőlap iniciáléján szereplő szentnek, korszakának, stílusának, őrzési helyének helyességét. Kérhetném a további kétségeket? Voxfax vita 2019. január 5., 14:46 (CET)

text: A név helyességét ez nem bizonyítja, legfeljebb alátámasztja, hogy vannak források, amik így említik, míg mások János mester, Váci János mester alakban. Én jobbnak tartom, ha benne van a nevében a "mester", mint ahogy más szócikkek is így szólnak, a korabeli csak részben ismert nevű alkotókról: Ákos mester, Albeus mester, Altswert mester, András mester, Eckhart mester, Hertul mester, Jánosréti mester, Nagytótlaki mester, Naumburgi mester, M. S. Mester, R. N. mester stb. JSoos vita 2019. január 5., 15:45 (CET)
thread_title:  Lektor 

message: Bár nem tudod mit írnak az adott források, eltávolíttad azt az állítást, hogy a szerkönyv díszítését valaki, valamiért az ő művének tartja. Rá lehet kérdezni a szócikkben, vagy oda lehet írni, hogy ezért meg ezért viszont János mesteré lehet. Az, hogy ezt az információt eltávolítod a szócikkből teljesen alaptalan, csak az lehet az alapod rá, hogy most ezt a szócikket szerkeszted. Ahogy jeleztem, utána kellene nézni, mi a kapcsolata Kolozsvárival. Megtetted? Van bármilyen információ, hogy az egészet János mester készítette, vagy esetleg csak egy részét, lehet, hogy benne van Kolozsvári munkája is, vagy csak a hatása? JSoos vita 2019. január 5., 12:21 (CET)
thread_title:   Kolozsvári Tamás ‎ 

message: Tmb eredménye. – Pagony foxhole 2019. január 17., 15:09 (CET)
thread_title:  tmb eredménye